Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika Fil-11 ta' Frar 2014, il-Grupp ta' Interess tal-Parlament dwar is-Saħħa Mentali ngħata data esperta dwar il-ħsara kaġun tal-alkoħol, l-isfidi tal-komorbożitajiet u dwar ir-rabta bejn ix-xorb eċċessiv u l-mard kroniku. Fit-12 ta' Frar 2014, tul il-laqgħa tal-Kumitat ENVI, il-Kummissjoni ssuġġeriet li teskludi l-miżuri ta' ġlieda kontra x-xorb eċċessiv mill-pjan ta' azzjoni dwar l-alkoħol, suġġeriment li jmur kontra dak li kien intlaħaq ftehim dwaru fit-22 ta' Ottubru 2013 tul it-12-il laqgħa tal-Kumitat dwar il-Politika u l-Azzjoni Nazzjonali dwar l-Alkoħol. Abbażi tal-opinjoni li l-għanijiet u t-temi ta' prijorità tal-istrateġija tal-UE li tappoġġa lill-Istati Membri fit-tnaqqis tal-ħsara relatata mal-alkoħol għadhom validi, il-Kummissjoni qed tissokta bl-implimentazzjoni ta' inizjattivi komprensivi b'mod partikolari mal-Kumitat dwar il-Politika u l-Azzjoni Nazzjonali dwar l-Alkoħol u l-Forum Ewropew dwar l-Alkoħol u s-Saħħa. Il-Pjan ta' Azzjoni għal Sentejn li qed jitħejja bħalissa mill-Kumitat dwar il-Politika u l-Azzjoni Nazzjonali dwar l-Alkoħol u li jiffoka fuq iż-żgħażagħ u x-xorb f'ammonti kbar f'episodji qosra (binge drinking) huwa inizjattiva bħal din, u prinċipalment huwa bbażat fuq tema waħda ta' prijorità tal-istrateġija. Dan il-Pjan ta' Azzjoni se jipprovdi referenza għall-Istati Membri u l-partijiet interessati l-oħra biex jimplimentaw azzjonijiet fuq bażi volontarja. Il-Kummissjoni għandha l-ħsieb li tkompli taħdem fuq temi oħra ta' prijorità tal-istrateġija, inklużi dawk relatati ma' xorb f'ammonti kbar. Sadanittant, il-Kummissjoni se tappoġġa lill-Istati Membri biex tiġbor l-opinjonijiet u l-ideat tagħhom sabiex tistabbilixxi l-bażi għall-iżviluppi fil-politika futura fil-qasam għat-tnaqqis tal-ħsara relatata mal-alkoħol. L-abbuż sesswali u l-isfruttament sesswali tat-tfal, inkluż il-pornografija tat-tfal u l-prostituzzjoni tat-tfal, jirrappreżentaw ksur serju tad-drittijiet fundamentali. Il-firxa tal-internet u l-iffaċilitar tal-ivvjaġġar internazzjonali komplew aggravaw dan il-fenomenu. Filwaqt li l-vittmi tal-abbuż u tal-isfruttament għandhom jirċievu protezzjoni u kura speċjali, it-trasgressuri għandhom ukoll jinżammu responsabbli u għandhom jiġu pproċessati. L-istudji jindikaw li fl-Ewropa minoranza sinifikati tat-tfal kienu vittmi ta' abbuż sesswali. Hemm żieda fl-inċidenza ta' ċerti forom ta' vjolenza sesswali, bħall-pornografija tat-tfal. Sfortunatament, it-tfal li jidhru fil-pornografija qegħdin kull ma jmur ikunu iżgħar u l-immaġni qed isiru aktar grafiċi u vjolenti. Fit-13 ta' Diċembru 2011, il-Parlament u l-Kunsill adottaw direttiva ġdida dwar il-ġlieda kontra l-abbuż sesswali u l-isfruttament sesswali tat-tfal u l-pornografija tat-tfal. L-iskadenza għall-Istati Membri biex jittrasponu d-direttiva fil-liġi nazzjonali għalqet fit-18 ta' Diċembru 2013. Il-Kummissjoni bħalissa qed tanalizza l-implimentazzjoni tad-Direttiva mill-Istati Membri. Sal-1 ta' April 2014, 22 Stat Membru nnotifikaw miżuri nazzjonali ta' implimentazzjoni. Id-Direttiva ma tobbligax lill-Istati Membri jippreżentaw statistika, u għalhekk il-Kummissjoni ma tistax tipprovdi l-għadd ta' rapporti u tas-sentenzi ta' ħtija fl-Istati Membri. Filwaqt li tul dawn l-aħħar snin żdied l-għarfien fir-rigward tal-bżonn ta' aċċessibbiltà għal persuni b'diżabbiltà, il-persuni b'diżabbiltà fiżika għadhom jiffaċċjaw bosta ostakoli meta jfittxu li jaċċedu għal binjiet pubbliċi bħal skejjel, uffiċċji governattivi, qrati eċċ. Peress li kulħadd tul il-ħajja jista' jkollu jiffaċċja l-isfidi ta' diżabbiltà fiżika, hu importanti li l-ambjent mibni jkun ħieles mill-ostakoli u adattat biex jilqa' l-bżonnijiet tal-persuni kollha bl-istess mod. Il-Kummissoni pproponiet l-adozzjoni ta' Att Ewropew dwar l-Aċċessibbiltà li hu ambizzjuż u legalment vinkolanti. Il-partijiet interessati, fosthom persuni b'diżabilità u l-għaqdiet tagħhom, ġew ikkonsultati b'bosta modi tul it-tħejjija ta' din l-inizjattiva: permezz ta' konsultazzjoni pubblika, Ewrobarometru u laqgħa ta' djalogu ta' livell għoli dwar "l-Aċċessibilità u t-Tkabbir" fejn kienu preżenti għaqdiet Ewropej li jirrappreżentaw persuni b'diżabilità u persuni anzjani. L-istħarriġ dwar l-LGBT ippubblikat mill-Aġenzija tal-UE għad-Drittijiet Fundamentali (FRA) fl-2013 jindika li 47% tal-persuni LGBT ħassew li ġew diskriminati kontra jew ingħataw fastidju tul l-aħħar sena bin-nisa (55%), iż-żgħażagħ (57%) u l-persuni LGBT foqra (52%) meqjusa bħala dawk l-aktar probabbli li jsofru minn diskriminazzjoni. L-istħarriġ wera ukoll li 26% tal-parteċipanti ġew attakkati jew mhedda bi vjolenza minħabba l-orjentazzjoni sesswali tagħhom jew minħabba l-identità tal-ġeneru tagħhom (35% fost il-persuni transġeneru). 10% biss ta' dawk li wieġbu għas-survey qalu li ħassew li kienu kunfidenti biżżejjed li jirrapportaw diskriminazzjoni lill-pulizija. Barra minn hekk, 32% qalu li sofrew diskriminazzjoni fit-tfittxija tagħhom għal post biex joqgħodu u/jew fl-edukazzjoni, u/jew meta jiġu biex ikollhom aċċess għall-kura tas-saħħa, għal beni jew servizzi u 20% qalu li sofrew diskriminazzjoni fl-impjieg jew fil-post tax-xogħol (29% fost il-persuni transġeneru). Il-Kummissjoni hija konxja mir-riżultati li ħarġu mill-istħarriġ ippubblikat mill-Aġenzija tal-UE għad-Drittijiet Fundamentali (FRA) dwar l-omofobija u t-transfobija. Skont statistiki riċenti ppubblikati mill-Kummissjoni dwar il-bilanċ tal-ġeneri fit-teħid ta' deċiżjonijiet politiċi fl-UE‐28, is-sehem medju tan-nisa fil-kmamar inferjuri tal-parlamenti nazzjonali fl-UE‐28 baqa' kostanti (27 %) tul l-2013. Bl-istess mod, is-sehem medju ta' nisa ministri għolja fil-gvern fl-UE‐28 hu ta' 27 %. FL-amministrazzjonijiet nazzjonali, is-sehem medju ta' nisa li għandhom pożizzjonijiet fl-ogħla żewġ livelli tal-amministrazzjoni fl-UE‐28 żdied b'mod progressiv mill-2012. Fl-ogħla livell ta' amministraturi (livell 1), il-medja attwali ta' nisa hi ta' 30 % (fejn qabel kienet 29 %), filwaqt li l-perċentwal għal-livell 2 issa jinsab qrib ħafna tal-livell ta' bilanċ tal-ġeneri (39 %, fejn qabel kien 37 %). Il-Kummissjoni ilha li rrikonoxxiet il-ħtieġa li tippromwovi l-bilanċ tal-ġeneri fil-proċessi tat-teħid ta' deċiżjonijiet. Il-Karta tan-Nisa adottata mill-Kummissjoni f'Marzu 2010 u l-Istrateġija tal-UE għall-Ugwaljanza bejn in-Nisa u l-Irġiel (2010-2015) b'liema mod qed jgħinu biex jiżdied il-bilanċ tal-ġeneri fil-proċessi tat-teħid ta' deċiżjonijiet fl-EU‐28? Fl-Istati Membri, kwalunkwe marda li taffettwa lil anqas minn 5 persuni minn kull 10 000 titqies bħala marda rari. Huwa stmat li llum fl-UE hemm bejn wieħed u ieħor minn 5 000 sa 8 000 marda rari distinta li jaffettwaw bejn 6 % u 8 % tal-popolazzjoni, jew bejn 27 u 36 miljun ruħ. Sfortunatament, għad trid issir ferm aktar riċerka biex jiġi żgurat l-iżvilupp ta' trattamenti u kuri effikaċi għal tali mard. Il-Kummissjoni adottat proposta biex tiżgura li sa Ottubru 2015, il-vetturi bil-mutur isejħu b'mod awtomatiku lis-servizzi ta' emerġenza f'każ ta' inċident gravi. Skont l-istimi, permezz ta' din it-teknoloġija jistgħu jiġu salvati sa 2 500 ruħ kull sena. L-abbozz ta' leġiżlazzjoni jistipula li, minn Ottubru 2015, il-mudelli l-ġodda kollha ta' karozzi tal-passiġġieri u vetturi għal użu ħafif iridu jkunu mgħammra bis-servizz eCall ibbażat fuq in-numru 112 u li trid tinħoloq l-infrastruttura meħtieġa biex l-eCalls jaslu fiċ-ċentri ta' rispons għas-sejħiet ta' emerġenza u li dawn jiġu pproċessati kif suppost, biex b'hekk jiġu żgurati l-kompatibilità, l-interoperabilità u l-kontinwità tas-servizz eCall fl-UE kollha. Ir-Regolament propost se jeħtieġ li l-manifattur joffri s-servizz eCall bħala tagħmir standard. Għalhekk, is-servizz eCall mhux se jkun jista' jinbiegħ f'dawn il-vetturi bħala tagħmir mhux obbligatorju u bi spiża addizzjonali. Madankollu, il-Kummissjoni ma tistax teskludi l-possibbiltà li l-manifatturi jżidu l-prezz ġenerali tal-bejgħ tal-prodotti tagħhom b'reazzjoni għal dan ir-rekwiżit regolatorju l-ġdid. L-adozzjoni, b'mod partikolari l-adozzjoni internazzjonali, hija proċedura li tiswa l-flus. Diversi studji juru li l-kunsiderazzjonijiet finanzjarji huma fost ir-raġunijiet ewlenin biex koppji Ewropej jirrinunzjaw għall-proċedura ta' adozzjoni. Din is-sitwazzjoni mhux biss hija waħda infeliċi u deplorevoli, iżda tikkostitwixxi wkoll diskriminazzjoni ċara ħafna bejn il-koppji li jaffordjaw jadottaw it-tfal u dawk li m'għandhomx ir-riżorsi finanzjarji biex jagħmlu dan. L-aspetti finanzjarji tal-adozzjoni bejn pajjiż u ieħor huma inklużi fil-kwistjoni li jridu jiġu ttrattati fil-Kummissjoni Speċjali li jmiss dwar it-tħaddim fil-prattika tal-Konvenzjoni tal-Aja tal-1993, ippjanat għall-ewwel nofs tal-2015. Reazzjoni bħal din hi insolita għall-Isvezja. X'passi se tieħu l-Kummissjoni dwar din il-kwestjoni? Il-Parlament u l-Kunsill taw is-setgħa lill-Kummissjoni fil-leġiżlazzjoni dwar prodotti għall-protezzjoni tal-pjanti u prodotti bijoċidali biex tiżviluppa kriterji xjentifiċi għall-identifikazzjoni ta' sustanzi b'karatteristiċi li jinterferixxu s-sistema endokrinali. Il-Kummissjoni se twettaq valutazzjoni sħiħa tal-impatti soċjoekonomiċi u ambjentali potenzjali ta' firxa ta' għażliet differenti għal dawn il-kriterji u għall-implimentazzjoni tagħhom fil-leġiżlazzjoni. Pjan direzzjonali li jiddefinixxi l-għażliet differenti u l-approċċ ġenerali għal din l-istima tal-impatt jinsab fi stadju finali ta' ftehim. Minħabba din il-valutazzjoni tal-impatt, l-iffissar tal-kriterji qed jieħu aktar żmien milli kien ippjanat oriġinarjament. Madankollu, dan huwa ġġustifikat minħabba l-kumplessità partikolari tal-kwistjoni, ix-xjenza li qed tevolvi u l-opinjonijiet diverġenti attwali fost ix-xjenzjati u fost il-partijiet interessati. Fi kwalunkwe każ, l-interferenti endokrinali fi prodotti għall-protezzjoni tal-pjanti u prodotti bijoċidali huma regolati billi ż-żewġ atti ta' leġiżlazzjoni diġà jippreved l-applikazzjoni ta' kriterji stretti interim.
Extracted from C_324_2014.html